সুকুমার রায়, কাহারোল (দিনাজপুর) প্রতিনিধি ঃ বাংলাদেশ কমিউনিটি হেল্থ কেয়ার প্রোভাইডার (সিএইচসিপি) এসোসিয়েশন কেন্দ্রীয় দাবী আদায় বাস্তবায়ন কমিটির আহবানে সারাদেশের ন্যায় দিনাজপুরের কাহারোল উপজেলায় সিএইচসিপি’র কর্মচারীগণ তাদের চাকুরী জাতীয়করণের দাবীতে অবস্থান কর্মসূচী পালন করছে। ২১ জানুয়ারী’১৮ ইং তারিখে উপজেলা নির্বাহী অফিসারের মাধ্যমে মাননীয় প্রধানমন্ত্রী বরাবরে স্মারকলিপি প্রদান করেন। কাহারোল উপজেলা সিএইচসিপি এসোসিয়েশনের সভাপতি পিযুষ কুমার রায় ও সম্পাদক লিটন দেবনাথ জানান, আমাদের দাবী আদায়ের লক্ষ্যে শান্তি পূর্ণ ভাবে আমরা উপজেলা স্বাস্থ্য কমপ্লেক্স-এ অবস্থান কর্মসূচী পালন করছি।